שאלה: מידות ואמונה: מראש:) איך מתגברים על קנאה והשוואה ביחס לאחרים ולחברה? השיטה שלמצוא נקודות טובות בך לא מועילה לי כ"כ. אני מתכוונת לתחרות כזאת שאתה צריך כל הזמן להיות הכי טוב, הכי מוצלח וכדו. איך אני מתרכזת פשוט בדברים שלי ומנסה להתקדם לאט לאט בדברים שחשובים באמת? שאלה שניה, שאלה קצת גבוהה ואולי באוויר- מה זה רוחניות? אני לא מבינה מה זה באמת. אומרים שזה משהו שמעל הבנתו של האדם. מה זה אומר? איך האדם יודע שיש דבר כזה אם הוא לא מבין את זה? אני לא מוצאת את עצמי באמונה. אני לא מבינה מה זה ה. מי זה? מה הוא? קצת מבולבלת. :)
תשובה: יקירתי! בואנה, הפצצת בשתי שאלות חשובות וגדולות   מקווה שבע"ה אצליח לומר את הדברים שיתיישבו לך על הלב בצורה הטובה ביותר! את יודעת, לשאלה שלך יש תשובה במילה אחת (מה באמת? כן באמת)   אמונה. מילה אחת אבל מכילה בתוכה כ"כ הרבה! אז למה להשאיר אותה כך בלי הסבר? נכון, לא נשאיר, נסביר. שאלת - איך מתגברים על הקנאה? את מרגישה שכל הזמן את בסוג של רדיפה   להיות הכי טובה, הכי מוצלחת, הכי מוכשרת, הכי הכי הכי. והאמת, אני לא צריכה לספר לך כמה הרדיפה הזאת אחרי ה"הכי" בסופו של דבר הכי פוגעת בבנאדם עצמו. כל הזמן להיות במתח, להסתכל לצדדים ולראות את מי עכשיו אני צריכה לעקוף. כל הזמן התחושה הזאת, של להוכיח את עצמי, רובצת לך על הכתפיים. וזה לא החיים שאת רוצה לחיות, ובצדק. כשאדם יעלה לשמים לא ישאלו אותו למה לא היית משה רבנו, אלא למה לא היית אתה. מי שאתה באמת, למה ניסית לחיות חיים של מישהו אחר. אז מה התשובה להרגשה הזו? (כבר אמרנו למעלה.) אמונה. האמונה כאן מתחלקת לשניים   אמונה בקב"ה ואמונה בעצמך. (שבעצם קשורים אחד לשני). את צריכה קודם כל להאמין בהשגחת הקב"ה בעולם. הקב"ה מנהיג את העולם במידה כל כך מדויקת, כל אדם מקבל בדיוק את מה שמכוון בשבילו על מנת להגשים את תפקידו בעולם. מישהי אחת תהיה חכמה, כי התפקיד שלה בעולם קשור לחכמה שלה, מישהי אחרת תהיה שמחה כי התפקיד שלה בעולם קשור למידת השמחה שלה. אם מקנאים בעצם אומרים שהקב"ה לא נוהג בדין נכון, הוא הרי מביא לאדם מה שלא מגיע לו, בעוד שלאחר הוא מביא דברים יותר טובים. אבל אם את מבינה שהקב"ה מביא לכל אדם בדיוק מה שמגיע לו, בעצם, כשמישהי מצליחה זה לא מונע ממך לקבל את השפע שלך. לך יש את השפע שלך ולה יש את השפע שלה, והכול מדוד ומדויק ובהרבה רחמים מאת הקב"ה. ח נו קוראים לזה: "אין אדם נוגע במוכן לחברו אפילו כמלוא הנימה". לכל אחד יש את השפע שהוא מקבל, וזה שאחד מקבל יותר, לא אומר שזה יגרע ממך ותקבלי פחות. נכון, לפעמים קשה לראות בעין שלנו איך החוסר שיש הוא טוב בשבילנו, אבל אם נתחזק באמונה שבאמת הקב"ה רק רוצה בטובתנו ורק משפיע עלינו טובות, נוכל להתמודד עם החיים ברוגע ושלווה. האמונה השנייה היא בעצמך   מתוך זה שאת מאמינה שהקב"ה נותן לכל אחד בדיוק מה שמתאים לו, את גם תאמיני בכוחות שלך. יש לך המון המון המון כוח, המון כישרונות המיוחדים רק לך, דברים שאת יכולה לפתח בעצמך וללמוד עוד ועוד, והכל בדיוק במידה המתוכננת לך מאת ה. אל תזלזלי בכוחות שלך, אל תזלזלי בעצמך! אצל הקב"ה אין סרגל מ-0 עד 100 וכל האנשים בעולם נמצאים על הסרגל ככה שיוצא שאת אולי במס  50 וחברה שלך ב-55. ממש לא! לכל אחד יש את סרגל העבודה האישי שלו! הוא נמדד לפי עצמו בלבד, כמה שהוא התקדם ביחס לעצמו. אז אולי קשה לך קצת למצוא טוב בעצמך   אבל זאת העבודה שלך! בכל יום שבי ותרשמי 5 נקודות טובות או דברים טובים שבך. תתמידי בזה, תתמידי בלהחמיא לעצמך, כי את בת של מלך מלכי המלכים, ומגיעות לך המחמאות האלו. הן ירוממו אותך, הן יעזרו לך להתמקד בסרגל האישי שלך ולא בסרגל של אחרים. אגב, מצרפת לך כאן עוד קישורים בנושא הקנאה   אולי תמצאי בהם שימוש עוד שאלת   מה זאת רוחניות? איך אדם יכול להאמין למשהו אם הוא לא ראה, ובכלל, מי זה ה? אז מה התשובה לכך? (את כבר בטח יודעת שאמרנו את זה למעלה, הא?) נכון, אמונה. אז השאלה היא מהי אמונה? כדי להסביר אותה אני שולחת אותך לקישור שיסביר בשפה פשוטה מהי אמונה: חזרת? יופי. כמו שכתוב בקישור למעלה   אמונה זה משהו שאפשר לפתח. כמו סוג של שריר. (ע"י לימוד תורה, ע"י התבוננות בטבע, וע"י הנפש פנימה). התפקיד שלך זה לפתח את האמונה שנמצאת בך, בנפש שלך ע"י שלושת המרכיבים. ובתור התחלה, הייתי ממליצה לך לקרוא ספרים שקשורים לאמונה, אני ממש ממליצה על הספר "בגן האמונה" של הרב ארוש, ספר שכתוב שפה פשוטה ומאוד ממלא את הנפש. אבל חסר לנו מרכיב אחד   אמונה היא בד"כ בה. אז למען ה, מי זה ה? בשביל זה יש עוד קישור, הפעם לתשובה של משיב מ   חזרת? מה דעתך? (את יכולה לענות לי גם במייל, אם תרצי!) ובאמת ההמלצה שלי היא לקרוא וללמוד עוד. יש ספר שקוראים לו מכתבים לטליה, הוא אמנם ספר קריאה, אבל בהחלט יכול לעזור. אז נשמה, חג אורים שמח! שבע"ה אור הנרות יכנס לנו ישר ללב, יאיר ויבהיר את הדרך! אם תרצי לדבר עוד   אפשר במייל! בת-חן batchenoh gmail.com